Diari Oficial de la Generalitat Valenciana


Sumari del DOGV 3250, del 26-05-1998 (1998/4252)

Informació pública de convocatòria d'assemblea general ordinària.
-----------------------------------------------------------------

### Dades del document

Número de DOGV
:   3250

Data del DOGV
:   26-05-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4252


Organisme emissor
:   Caixa Rural d'Onda, SCOOP Crèd. V.

Tipus de document
:   Anunci

Informació pública de convocatòria d'assemblea general ordinària. [1998/A4252]
  
En compliment de l'acord adoptat pel Consell Rector d'aquesta entitat i de conformitat amb el que s'estableix legalment i estatutàriament, es convoquen tots els socis d'aquesta caixa rural perquè es reunisquen en l'assemblea general ordinària, al domicili social d'aquesta, situat a Nules, carrer Major, número 66, el dissabte, dia 13 de juny, a les 19.00 hores en primera convocatòria i ales 19.30 hores en segona, a fi de tractar dels distints punts del següent
  
Ordre del dia
  
1. Examen de la gestió social. Aprovació, si pertoca, dels comptes anuals corresponents a l'exercici econòmic de 1997.
  
2. Acords sobre la distribució de resultats.
  
3. Aprovació, si pertoca, de la liquidació del pressupost d'ingressos i despeses del Fons de Formació i Promoció Cooperativa de l'exercici anterior i pla d'inversions i despeses d'aquest fons per a l'exercici en curs.
  
4. Nomenament de Coopers & Lybrand com a auditor extern, per a la verificació dels comptes anuals corresponents a l'exercici econòmic en curs.
  
5. Modificació dels Estatuts Socials d'aquesta caixa rural: ampliació de l'àmbit territorial d'actuació i adaptació d'aquests al que regula el Decret 2/1997, de 7 de gener, relatiu a les cooperatives de crèdit de la comunitat Valenciana, així com al que disposa la Llei 3/1995, de 2 de març, de modificació de la Llei de Cooperatives de la Comunitat Valenciana.
  
6. Habilitació al Consell Rector perquè per ell mateix puga completar, adequar o esmenar el text estatutari aprovat, en la mesura que calga, per a poder complir les indicacions o esmenar les objeccions que puga formular a aquest text l'Institut Valencià de Finances o els registres competents, amb vista a la seua autorització, qualificació i inscripció.
  
7. Elecció per a la renovació estatutària de membres titulars i suplents del Consell Rector, així com per a la designació dels integrants de la Comissió de Recursos.
  
8. Suggeriments i preguntes al Consell Rector.
  
9. Decisió sobre l'aprovació de l'acta. Designació de socis a aquest efecte.
  
Nules, 18 de maig de 1998.- El president: Vicente Canós Miralles.
  
Nota: conforme al que disposen els articles 21 i 29 de la Llei de Cooperatives de la Comunitat Valenciana i l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i la resta de documents referents a les restants propostes sobre les quals ha de decidir l'assemblea, estan a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci d'aquesta convocatòria i fins al dia de la reunió de l'assemblea; així mateix, els socis tindran dret a rebre gratuïtament, amb la prèvia sol·licitud per escrit, una còpia dels esmentats documents.